কোবোল
কোবোল (ইংরেজি: COBOL) একটি তৃতীয় প্রজন্মের প্রোগ্রামিং ভাষা এবং আজও প্রচলিত প্রাচীনতম প্রোগ্রামিং ভাষাগুলির একটি। এটির ইংরেজি নামটি Common Business-Oriented Language-এর সংক্ষিপ্ত রূপ (acronym)। এটি মূলত ব্যবসা, অর্থসংস্থান, এবং কোম্পানি ও সরকারের প্রশাসনিক সিস্টেমসমূহে ব্যবহার করা হয়। ভাষাটির সাম্প্রতিকতম মানরূপ COBOL 2002-তে বস্তু-সংশ্লিষ্ট প্রোগ্রামিং ও অন্যান্য আধুনিক ফিচার সমর্থন করা হয়েছে।